หุ้น13มิ.ย.ปิดลดลง4.48จุด
ดัชนีหุ้นไทยวันที่ 13 มิ.ย.อยู่ในแดนลบตลอดวันก่อนปิดที่ 1,015.53จุด ลดลง 4.48จุด มูลค่าซื้อขาย 17,883ล้านบาท
13 มิ.ย. 2554

ดัชนีหุ้นไทยวันที่ 13 มิ.ย.อยู่ในแดนลบตลอดวันก่อนปิดที่ 1,015.53จุด ลดลง 4.48จุด มูลค่าซื้อขาย 17,883ล้านบาท
ตลาดหุ้นวันที่ 13 มิ.ย. ดัชนีปรับตัวลดลงโดยตลอด และมาปิดตลาดที่ระดับ  1,015.53 จุด ลดลง 4.48 จุด หรือ 0.47% มูลค่าการซื้อขาย 17,883 ล้านบาท 
นายปริณทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นวันนี้แกว่งตัวในทิศทางผันผวน และดัชนีอ่อนตัวเชื่อว่าเป็นการพักฐานระยะสั้น ตามตลาดหุ้นต่างประเทศ ทำให้กรอบการเคลื่อนไหวค่อนข้างกว้าง ระหว่าง 1,007- 1,017 จุด
อย่างไรก็ตาม ระยะหุ้นต่อไปมองภาพรวมดัชนีหุ้นในเชิงบวก มีโอกาสขึ้นทดสอบแนวต้านระดับ 1,030-1,035 จุด หากผ่านได้มองระยะถัดไปที่ 1,050 จุด เนื่องจากเข้าใกล้การเลือกตั้งแล้ว ภาพการเมืองจะมีความชัดเจน ทราบว่าพรรคไหนจะขึ้นมาเป็นแกนในการจัดตั้งรัฐบาล ประกอบกับสิ้นเดือนมิ.ย.จะสิ้นไตรมาส 2 ซึ่งกองทุนจะเข้ามาทำราคาปิดสิ้นไตรมาส เพื่อให้งบออกมาดูดี จึงจะเห็นการขึ้นของราคาหุ้น ดังนั้นนักลงทุนระยะกลางสามารถเข้ามาทยอยลงทุนให้เลือกหุ้นที่มีปัจจัยพื้นฐานดี และราคาหุ้นอ่อนตัว